Komisijos reglamentas (EB) Nr. 1402/2003
2003 m. rugpjūčio 1 d.
nustatantis lentelių sąvadą ir apibrėžimus, vartojamus atliekant vynuogynų pagrindinius statistinius tyrimus
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1979 m. vasario 5 d. Tarybos reglamentą (EEB) Nr. 357/79 dėl vynuogynų statistinio tyrimo [1] su paskutiniais pakeitimais, padarytais Reglamentu (EEB) Nr. 2329/98 [2], ypač į jo 4 straipsnio 2 dalį,
atsižvelgdama į 1999 m. gegužės 17 d. Tarybos reglamentą (EEB) Nr. 1493/1999 dėl bendro vyno rinkos organizavimo [3] su paskutiniais pakeitimais, padarytais Reglamentu (EEB) Nr. 2585/2001 [4], ypač į jo 73 straipsnį,
kadangi:
(1) 1979 m. gegužės 17 d. Komisijos reglamentas (EEB) Nr. 991/79, nustatantis lentelių sąvadą ir apibrėžimus, vartojamus atliekant vynuogynų pagrindinius statistinius tyrimus, ir panaikinantis Reglamentus Nr. 143 ir Nr. 26/64/EEB [5] buvo ženkliai pakeistas [6]. Siekiant aiškumo ir racionalumo minėta direktyva turėtų būti kodifikuota.
(2) Laikantis Reglamento (EEB) Nr. 357/79, pagrindinių tyrimų rezultatus valstybės narės privalo pateikti lentelėse, kurių sąvadas turi būti patvirtintas to reglamento 8 straipsnyje nustatyta tvarka.
(3) Siekiant užtikrinti tose lentelėse pateiktų duomenų palyginamumą, būtina numatyti tam tikrus apibrėžimus, susijusius su pagrindiniais tyrimais.
(4) Šiame reglamente numatytos priemonės atitinka Žemės ūkio statistikos komiteto ir Vyno vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Pagrindiniams vynuogynų tyrimams skirtų lentelių sąvadas pateiktas I priede.
2 straipsnis
1. Apibrėžimai, susiję su pagrindiniais tyrimais, pateikti II priede.
2. Kadangi pagrindiniai statistiniai tyrimai atspindi padėtį vyno metų pabaigoje, laikoma, kad vynuogynai, pasodinti, atsodinti arba įskiepyti tais vyno metais, kurie eina prieš tyrimo metus, yra vienerių metų amžiaus.
3 straipsnis
Reglamentas (EEB) Nr. 991/79 panaikinamas.
Nuorodos į panaikintą reglamentą laikomos nuorodomis į šį reglamentą ir aiškinamos pagal IV priede pateiktą koreliacijos lentelę.
4 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. rugpjūčio 1 d.